## Dirigentvejledning til Grupperådsmødet

Opdateret januar 2019

## Generelt om afstemning

Grupperådsmødet er åbent for alle, men ikke alle har stemmeret.

Grupperådet udgøres af de fremmødte personer, der har stemmeret.

Afgivning af stemmer kan kun ske ved personligt fremmøde.

Alle gruppens medlemmer samt bestyrelsens medlemmer har stemmeret ved grupperådsmødet. Når et medlem ikke er fyldt 15 år, udøver én af medlemmets forældre eller værger stemmeretten på vegne af medlemmet.

Opstår der uenighed mellem forældre/værger om hvilken forælder eller værge der

skal varetage et medlems stemmeret, afgøres dette af bestyrelsesformanden eller en gruppeleder ved simpel lodtrækning.

For at sikre reel indflydelse og deraf følgende ansvar har hver i mødet deltagende stemmeberettigede kun én stemme, uanset om vedkommende har flere funktioner, der giver stemmeret. (iflg. Det Danske Spejderkorps’ (DDS) love § 8 stk. 2).

Hvis en person er forhindret i at møde, kan vedkommende repræsenteres ved en suppleant, der så udøver den pågældendes stemmeret. Suppleanter kan kun repræsentere én stemme. En suppleant bør tilhøre samme kategori (for eksempel leder/forældre/ung), som den pågældende repræsenterer. (iflg. DDS love § 8 stk. 3).

Dirigenten må forud for mødet, vurdere om det er hensigtsmæssigt at udpege et antal uafhængige stemmetællere. Stemmetællere godkendes af grupperådet.

**Beslutninger (iflg. DDS love § 8 stk. 4)**

1. kan kun træffes om de forslag, der fremgår af den udsendte dagsorden,
2. træffes ved almindelig stemmeflerhed, dvs. at der ved optælling af stemmer skal være afgivet flest stemmer for et forslag, for at det kan vedtages.
3. træffes ved skriftlig afstemning, når dirigenten beslutter det. Ved valg, hvor der er mere end én kandidat til den pågældende funktion, skal afstemning altid være skriftlig.

Brug gerne tavle, udprint, powerpoint eller lignende til at vise forsamlingen navne og andre forslag, så ingen bør være i tvivl om, hvad der stemmes om.

#### Om dagsordenen

Dagsorden skal jf. § 13, indeholde en række punkter, som skal føres til referat. Men er der ikke indhold, eller er det ikke aktuelt i det indeværende år, kan dirigenten vælge at udelade de enkelte underpunkter. (Eks. Stk. 1. g – valg til bestyrelsen. Undlad her at nævne hver enkel bestyrelsespost)

Dirrigent og formand skal på forhånd vurdere, om det er hensigtsmæssigt at flytte om på rækkefølgen af dagsordenspunkterne. Eks. Kan det være fornuftigt at fastsætte antallet af bestyrelsesmedlemmer efter valg til bestyrelsen. Det er god skik at dagsordnen godkendes ved mødets start.

Såfremt gruppens hjemstedskommune ikke er besluttet på et tidligere grupperådsmøde, skal det sættes på dagsordnen. Dette er en følge af Folkeoplysningslovens foreningskrav.

Dagsorden med vejledning til dirigenten

Denne vejledning bygger på korpsets standard dagsorden, korpsets
love, samt almindelig god dansk foreningsskik.

|  |  |
| --- | --- |
| Formanden | Bestyrelsesformanden byder velkommen |
| § 13 stk. aValg af dirigent og referent |
| Formanden | Formanden leder valget, hvorefter ordet gives til dirigenten. |
| Dirigenten | Dirigenten (takker for valget) og konstaterer om rådet er lovligt indvarslet: Nævn, hvornår indkaldelsen er modtaget (det skal være mindst tre uger før rådsmødet og mødet skal afholdes inden 1. marts).Dirigenten hører forsamlingen om denne kan godkende dagsordnen. |
| § 13 stk. bBeretning fra bestyrelsen og ledergruppen, med særlig fokus på, hvad gruppen har gjort for at fremme spejderarbejdets værdier og udvikling. |
| Formanden | Formanden aflægger beretning for bestyrelsen. |
| Dirigenten | Godkendelse af beretning (normalt markering ved håndsoprækning eller klapsalve). |
| Gruppelederen | Gruppelederen aflægger beretning på vegne af ledergruppen. |
| Dirigenten | Godkendelse af beretningerne. |
| § 13 stk. cFremlæggelse af årsregnskab for det foregående år til godkendelse |
| Dirigenten | Giv ordet til kassereren |
| Kassereren | Kassereren fremlægger regnskabet. (Efter lovene skal regnskabet være udsendt senest 1 uge før mødet § 12 stk. 6) |
| Dirigenten | Godkendelse af regnskab |

|  |
| --- |
| § 13 stk. dBehandling af indkomne forslag |
| Dirigenten | Er der ikke indkommet forslag, konstateres dette og føres til referat. Herefter kan man fortsætte til pkt. EForklar kort, hvad der foreligger af forslag, og bed formanden eller forslagsstiller om at fremlægge forslaget.Formanden skal have modtaget forslagene senest 14 dage før mødet, og de skal være rådsmedlemmerne i hænde senest 1 uge før mødet (§ 12 stk. 7). Forslag gennemgås, og der stemmes om hvert enkelt. Forslag fremkommet på mødet bør principielt henvises til punktet Eventuelt. |
| Formand eller forslagsstiller | Fremlægger og begrunder forslaget. |
| Dirigenten | Forslaget sættes til afstemning.Proceduren gentages for hvert forslag. |
| § 13 stk. e punkt 1Væsentlige beslutninger om gruppens fremtid, herunder: Forelæggelse af gruppen udviklingsplan med hovedindsatsområder for indeværende år |
| Formanden(evt. Gruppelederen eller en anden) | Bestyrelsesformanden (evt. gruppelederen eller en anden) forelægger gruppens planer. Disse kan medføre aktiviteter, der ønskes vedtaget af grupperådet. Da dette kan påvirke økonomien, skal dette punkt ligge før vedtagelse af budgettet. |
| Dirigenten | Hvert forslag sættes til afstemning |
| § 13 stk. e punkt 2Væsentlige beslutninger om gruppens fremtid, herunder: Beslutninger i øvrigt om gruppens udvikling, spejderarbejde mv. |
| Formanden(evt. Gruppelederen eller en anden) | Bestyrelsesformanden (evt. gruppelederen eller en anden) forelægger gruppens planer for gruppens udvikling mv. Disse kan medføre aktiviteter, der ønskes vedtaget af grupperådet. Da dette kan påvirke økonomien, skal dette punkt ligge før vedtagelse af budgettet. Vær her opmærksom på, at gruppen ikke længere behøver at følge den hidtil brugte aldersinddeling. |
| Dirigenten | Hvert forslag sættes til afstemning |

|  |
| --- |
| § 13 stk. e punkt 3Væsentlige beslutninger om gruppens fremtid, herunder: Vedtagelse af budget for indeværende år herunder fastsættelse af medlemskontingent |
| Kassereren | Kassereren fremlægger budgettet. |
| Dirigenten | Godkendelse af budgettet |
| Kassereren | Kassereren fremlægger forslag til kontingent. |
| Dirigenten | Godkendelse af kontingentet |
| § 13 stk. fFastsættelse af antallet af bestyrelsesmedlemmer |
| Dirigenten/Formanden | Bed evt. formanden kort redegøre for hvilke forventninger, der stilles til de valgte (arbejdsopgaver og mødefrekvens)Oplys at valgene gælder for 2 år, og der skal vælges mindst 6 personer:* 1 formand
* 1 kasserer
* 1 gruppeleder
* Mindst 3 andre.

Gør desuden opmærksom på at korpset har et princip om lige muligheder (§ 1) samt 6-års princip (§ 2) og at bestyrelsen bør afspejle gruppen og lokalsamfundet. Lovenes §14.4 siger: Grupperådet skal sammensæt­te bestyrelsen, så den opfylder reglerne om aldersgrænser og habilitet, jf. §3 og §4. Grupperådet skal, når det sammensætter bestyrelsen, tilstræ­bes at såvel forældre, unge som ledere er repræsenteret. Grupperådet bør desuden sammensætte bestyrelsen, så den afspejler gruppens medlemmer samt det lokalsamfund, som gruppen er en del af. Bestyrelsen består af en bestyrelsesformand, en kasserer, en gruppeleder samt et antal medlemmer (mindst tre). Antallet fastsættes af grupperådet jf. § 13f.Hvis en gruppeleder ikke er medlem af bestyrelsen, har den pågældende møderet uden stemmeret. |
| Dirigenten | Afstemning om, hvor mange personer der skal sidde i bestyrelsen i den kommende periode |

|  |
| --- |
| § 13 stk. gValg til bestyrelsen§ 13 stk. g punkt 1 + 2Valg af formand og kasserer  |
| Dirigenten | Bestyrelsesformandsvalget |
| Dirigenten | Bed eventuelle kandidater rejse sig, så alle kan se, hvem det er. Bestyrelsesformænd skal være fyldt 15 år. §3. stk.2 |
| Dirigenten | Valget gennemføres – skriftligt, hvis der er flere kandidater (§ 8. stk. 4c) |
| Dirigenten | Kasserervalget |
| Dirigenten | Bed eventuelle kandidater rejse sig, så alle kan se, hvem det er. Kassereren skal være fyldt 15 år. §3. stk.2 |
| Dirigenten | Valget gennemføres – skriftligt, hvis der er flere kandidater |
| Kandidater: |

|  |
| --- |
| § 13 stk. g punkt 3Valg af unge |
| Dirigenten | Unge er medlemmer og ledere, der er fyldt 15 år men ikke 24 år på valgtidspunktet. Antallet af unge bør afspejle gruppens medlemmer.Nævn, hvem der evt. genopstiller. Tjek inden, hvis det ikke fremgår af dagsordenen. Husk princippet om lige muligheder og 6-års princippet. |
| Dirigenten | Spørg, om der er andre kandidater.  |
| Dirigenten | Bed kandidaterne rejse sig og evt. præsentere sig  |
| Dirigenten | Der stemmes – skriftligt, såfremt der er flere kandidater end pladser. |
| Kandidater: |
| § 13 stk. g punkt 4Valg af ledere herunder mindst en gruppeleder |
| Dirigenten | Gruppelederen er sikret en plads ifølge lovene (§ 14stk.5). Alle andre skal vælges af grupperådet. Har gruppen mere end 1 gruppeleder skal ”nr. 2” vælges for at få stemmeret i bestyrelsen (vedkommende har dog møderet (§ 14stk.5) Husk princippet om lige muligheder og 6-års princippet. |
| Dirigenten | Bed kandidaterne rejse sig og evt. præsentere sig |
| Dirigenten | Der stemmes – skriftligt, såfremt der er flere kandidater end pladser. |
| Kandidater: |
| § 13 stk. g punkt 5Valg af eventuelt øvrige forældre eller værger |
| Dirigenten | Nævn hvem, der opstiller. Tjek inden, hvis det ikke fremgår af dagsordenen. |
| Dirigenten | Spørg, hvem der ellers er kandidater. Bed kandidaterne rejse sig og skriv navnene på tavle eller lignende. Med forældre menes forældre eller værger til medlemmer under 15 år.Enkelte andre interesserede kan også vælges (men ikke gruppens ledere selvom de også er forældre). Husk princippet om lige muligheder og 6-års princippet. |
| Dirigenten | Der stemmes – skriftligt, såfremt der er flere kandidater end pladser. |
| Kandidater: |
| § 13 stk. g punkt 6Eventuelt valg af søkyndigt medlem jf. § 22.2 |
| Dirigenten | I grupper med sø-aktiviteter skal der vælges et søkyndigt medlem til bestyrelsen. Det søkyndige medlem må ikke være medlem af ledergruppen, men må gerne bestride andre poster i bestyrelsen. (§ 22 stk.2) Husk princippet om lige muligheder og 6-års princippet. |
| Dirigenten | Bed kandidaterne rejse sig og evt. præsentere sig |
| Dirigenten | Der stemmes – skriftligt, såfremt der er flere kandidater end pladser. |
| Kandidater: |
| § 13 stk. g punkt 7Valg af suppleanter |
| Dirigenten | Der kan vælges suppleanter til indtræden i bestyrelsen såfremt et medlem får varigt forfald. Hvis et medlem af gruppens bestyrelse får varigt forfald, og grupperådet ikke har valgt suppleanter, kan bestyrelsen udpege et nyt medlem i perioden frem til næste grupperådsmøde (§ 16 stk. 2) |
| Dirigenten | Spørg om der er kandidater. Husk princippet om lige muligheder og 6-års princippet. |
| Dirigenten | Bed kandidaterne rejse sig og evt. præsentere sig |
| Dirigenten | Der stemmes – skriftligt, såfremt der er flere kandidater end pladser. |
| Kandidater: |

|  |
| --- |
| § 13 stk. hValg af gruppens 2 medlemmer af Korpsrådet |
| Dirigenten | Oplys hvad Korpsrådet er (§ 34)Grupperådet vælger 2 medlemmer til korpsrådet. Næste korpsrådsmøde afholdes i november måned.Gruppens to medlemmer af Korpsrådet vælges blandt grupperådets medlemmer. Det tilstræbes, at det ene af de 2 medlemmer vælges blandt medlemmer og ledere, der er fyldt 15 år, men ikke 24 år på valgtidspunktet, såfremt et sådant medlem er opstillet. Valget gælder for en 1-årig periode. (§14.6) |
| Dirigenten | Bed kandidaterne rejse sig og evt. præsentere sig |
| Dirigenten | Der stemmes – skriftligt, såfremt der er flere kandidater end pladser. |
| Kandidater: |
| § 13 stk. iValg af gruppens 5 medlemmer af Divisionsrådet |
| Dirigenten | Oplys hvad Divisionsrådet er (DDS Love § 24)Grupperådet vælger 5 medlemmer til divisionsrådet. Gruppens fem medlemmer af Divisionsrådet vælges blandt grupperådets medlemmer. Det tilstræbes, at mindst to medlemmer af Divisionsrådet vælges blandt medlemmer og ledere, der er fyldt 15 år, men ikke 24 år på valgtidspunktet. Valget gælder for en 1-årig periode. |
| Dirigenten | Spørg om kandidater. (Det er ikke et lovkrav, at de vælges blandt bestyrelsens medlemmer) |
| Dirigenten | Bed kandidaterne rejse sig og evt. præsentere sig |
| Dirigenten | Der stemmes – skriftligt, såfremt der er flere kandidater end pladser. |
| Kandidater: |

|  |
| --- |
| § 13 stk. jValg af revisor og revisorsuppleant: |
| Dirigenten | Nævn hvem der opstiller. Valgperiode 1 år |
| Dirigenten | Spørg, om der er andre kandidater. Revisorer og revisorsuppleanter skal være formelt og reelt uafhængig af ledelse og bestyrelse. (Lov om habilitet § 4.3)Revisorens opgaver fremgår af Revisionsvejledningen for grupperevisorer  |
| Dirigenten | Der stemmes om revisoren som ved de foregående valg |
| Kandidater: |
| § 13 stk. kBeretning fra større arrangementer tilknyttet gruppen, jf. § 50: |
| Dirigenten | Såfremt gruppen har større arrangementer tilknyttet gruppen, aflægges beretning og regnskab. |
| § 13 stk. lEventuelt: |
| Dirigenten | Her kan ordet gives frit til at orientere hinanden om forskellige spørgsmål. Der kan ikke stemmes her!Her kan det også være på sin plads at takke afgående bestyrelsesmedlemmer og andre der har gjort en indsats for gruppen. |
| Dirigenten | Slut med at takke for mødedeltagernes (forhåbentlig) positive deltagelse og nedlæg hvervet ved at overgive ordet til formanden for en afsluttende bemærkning |
| Formanden | Slutter mødet |

***Husk efter mødet, at dirigenten også skal underskrive mødereferatet, inden dette sendes ud til grupperådets medlemmer og til divisionen senest 14 dage efter mødeafholdelse (§15).***